Source: https://ispis.sk/judikatura/KSKE/3Sd21/2012
Timestamp: 2020-03-28 20:31:32+00:00
Document Index: 9871338

Matched Legal Cases: ['§ 70', '§ 112', '§ 71', '§ 250', '§ 250', '§ 250', '§ 250', '§ 42', '§ 221', '§ 205', 'súd ', 'súd ', '§ 70', '§ 112', '§ 71', 'Súd ', '§ 250', 'súd ', '§ 71', '§ 112', '§ 71', 'súd ', '§ 250']

KSKE 3 Sd 21/2012 - iSpis
iSpis Judikatúra – KSKE 3 Sd 21/2012
KS v Košiciach, dátum 01.05.2012, sp.zn. KSKE 3 Sd 21/2012
§ 70 zákona č. 461/2003 § 112 ods. 2 zákona č. 461/2003 § 71 ods. 1 zákona č. 461/2003 § 250l zákona č. 461/2003 § 250q ods. 2 OSP § 250l ods. 2 OSP § 250k ods. 1 OSP § 42 ods. 3 OSP § 221 ods. 1 OSP § 205a OSP
Súd: Krajský súd Košice Spisová značka: 3Sd/21/2012 Identifikačné číslo súdneho spisu: 6012200069 Dátum vydania rozhodnutia: 02. 05. 2012 Meno a priezvisko sudcu, VSÚ: JUDr. Valéria Mihalčínová ECLI: ECLI:SK:KSKE:2012:6012200069.2
Krajský súd v Košiciach, samosudkyňou JUDr. Valériou Mihalčinovou, v právnej veci navrhovateľa: C. E. M. B. Š. L. O., trvale bytom R. A. Č.. XXX, t. č. H. H. F. Ú., E. XX, R. R., proti odporkyni: Sociálna poisťovňa, ústredie, ul. 29. Augusta č. 8, Bratislava, o i n v a l i d n ý dôchodok, takto
Preskúmavaným rozhodnutím odporkyňa podľa § 70, § 112 ods. 2 a 6 zákona č. 461/2003 Z. z. o sociálnom poistení v znení neskorších predpisov odňala navrhovateľovi od 10. novembra 2011 invalidný dôchodok, pretože podľa posudku posudkového lekára sociálneho poistenia pobočky Sociálnej poisťovne Banská Bystrica z 19.09.2011 nie je invalidný, lebo pre dlhodobo nepriaznivý zdravotný stav nemá pokles schopnosti vykonávať zárobkovú činnosť o viac ako 40 %. Prílohou rozhodnutia bol aj odborný posudok z 19.09.2011.
Proti tomuto rozhodnutiu podal včas opravný prostriedok navrhovateľ. Uviedol, že bol na psychologickom vyšetrení v Trenčíne pre odsúdených a obvinených a tam napísali do vyšetrenia to, čo sa zachcelo, on sa v tom nevyzná a posudková lekárka mu len oznámila, že nie je invalidný, ale on sa cíti byť invalidným v plnom rozsahu.
Odporkyňa v písomnom vyjadrení aj na pojednávaní navrhla preskúmavané rozhodnutie o odňatí invalidného dôchodku ako vecne správne potvrdiť. Uviedla, že podľa posudku posudkového lekára sociálneho poistenia Sociálnej poisťovne, pobočky Banská Bystrica z 19.09.2011, ktorý bol vypracovaný na základe určenej kontrolnej lekárskej prehliadky navrhovateľ už nie je invalidný podľa § 71 ods. 1 zákona, lebo má mieru poklesu schopnosti vykonávať zárobkovú činnosť v rozsahu 30 %. Po podaní opravného prostriedku zdravotný stav navrhovateľa bol opätovne tým istým posudkovým lekárom posúdený 02.12.2011 a posudkovým lekárom sociálneho poistenia Sociálnej poisťovne, ústredie 25.01.2012, pričom posudkoví lekári zotrvali zhodne na pôvodnom posudku, že miera poklesu schopnosti vykonávať zárobkovú činnosť u navrhovateľa je v rozsahu 30 %. Posudkoví lekári posúdili zdravotný stav navrhovateľa na základe predložených odborných lekárskych nálezov a vlastného vyšetrenia.
Súd v konaní podľa § 250l a nasl. O.s.p. preskúmal napadnuté rozhodnutie odporkyne, oboznámil sa s opravným prostriedkom navrhovateľa, písomným vyjadrením odporkyne z 02.02.2012, lekárskou
správou posudkového lekára Sociálnej poisťovne, ústredie, pracovisko Banská Bystrica z 25.01.2012, dávkovým spisom odporkyne, posudkovým spisom (zdravotnou dokumentáciou navrhovateľa) a dospel k záveru, že opravný prostriedok navrhovateľa nie je dôvodný.
Z obsahu pripojených spisov súd zistil, že navrhovateľ bol uznaný invalidným od 16.11.2005 s mierou poklesu schopnosti vykonávať zárobkovú činnosť 50 % pre psychické ochorenie. Na základe kontrolnej lekárskej prehliadky určenej na február 2011 zdravotný stav navrhovateľa dňa 19.09.2011 posúdil posudkový lekár Sociálnej poisťovne, pobočka Banská Bystrica. Konštatuje, že navrhovateľ asi 2 roky si nevyžaduje psychiatrickú liečbu, na jeho podnet bol hospitalizovaný na psychiatrii od 16.08. do 23.08.2011 a podrobil sa opakovane psychologickému vyšetreniu 23.08.2011. V uvedených správach sa konštatuje, že podľa psychologického vyšetrenia u navrhovateľa bolo potvrdené IQ XX, čo nezodpovedá ľahkej duševnej zaostalosti a organické poruchy CNS v oblasti pamäte. Správanie má primerané, spoločenské formality rešpektuje, sociálna prispôsobivosť je zachovaná. Nebola potvrdená duševná zaostalosť, poruchy osobnosti a správania nie sú ťažkého stupňa s dezintegráciou osobnosti, nie je dokumentované závažné obmedzenie výkonnosti, nie je nutná trvalá liečba, ani pravidelné kontroly. V minulosti udávaná astma ľahkého stupňa bez liečby a bez dekompenzácie. Rozhodujúcim zdravotným postihnutím sú duševné choroby a poruchy správania podľa kapitoly V, položka 5 písm. a/ s mierou poklesu schopnosti vykonávať zárobkovú činnosť 30 % a dátum zmeny stupňa invalidity určil na 19.09.2011, t. j. deň, kedy navrhovateľ bol u posudkového lekára. Na tomto závere posudkový lekár zotrval aj po podaní opravného prostriedku navrhovateľom dňa 02.12.2011.
Zdravotný stav navrhovateľa v súdnom konaní posúdil aj posudkový lekár Sociálnej poisťovne, ústredie, pracovisko Banská Bystrica dňa 25.01.2012, ktorý po vlastnom vyšetrení a zhodnotení prepúšťacej správy z hospitalizácie na psychiatrickom oddelení z 23.08.2011 a psychologického vyšetrenia z 23.08.2011 dospel k zhodnému záveru ako posudkový lekár v správnom konaní, že rozhodujúce ochorenie pre stanovenie miery poklesu schopnosti vykonávať zárobkovú činnosť je zmiešaná porucha osobnosti s poruchami správania podľa kapitoly V, položky 5 písm. a/ s mierou poklesu schopnosti vykonávať zárobkovú činnosť 30 %.
Pretože podľa posudkov posudkových lekárov Sociálnej poisťovne, pobočky ako aj ústredia po vykonaní kontrolnej lekárskej prehliadky miera poklesu schopnosti vykonávať zárobkovú činnosť u navrhovateľa je v rozsahu 30 %, čo nie je viac ako 40 %, ktorú podmienku stanovuje § 71 ods. 1 zákona č. 461/2003 Z. z. o sociálnom poistení, preto v súlade s ustanovením § 112 ods. 2 a 6 zákona č. 461/2003 Z. z. o sociálnom poistení odporkyňa odňala navrhovateľovi invalidný dôchodok, pretože mu zanikol nárok na túto dávku z dôvodu, že nespĺňa zákonné podmienky invalidity.
Zdravotný stav navrhovateľa pri kontrolnej zdravotnej prehliadke, ktorá bola u neho nariadená pri ostatnej kontrolnej lekárskej prehliadke posudkovým lekárom bolo preukázané a vyplýva to aj z odborných lekárskych nálezov, či už psychologického ako aj psychiatrického, že zdravotný stav navrhovateľa od 19.09.2011 nespĺňa zákonné podmienky invalidity stanovené v § 71 ods. 1 zákona č. 461/2003 Z. z. o sociálnom poistení, lebo pre dlhodobo nepriaznivý zdravotný stav nemá pokles schopnosti vykonávať zárobkovú činnosť o viac ako 40 % v porovnaní so zdravou fyzickou osobou, ale od uvedeného dňa je miera poklesu schopnosti vykonávať zárobkovú činnosť u neho v rozsahu 30 %.
Na základe zisteného stavu posudkovými lekármi odporkyňa správne a v súlade so zákonom o sociálnom poistení rozhodla, ak navrhovateľovi od 10.11.2011 odňala invalidný dôchodok, pretože od 19.09.2011 nespĺňa zákonné podmienky invalidity.
Z dôvodu, že po podaní opravného prostriedku a ani v opravnom prostriedku navrhovateľ neuviedol žiadne nové skutočnosti, ktoré by svedčili o nesprávnom posúdení jeho zdravotného stavu posudkovými lekármi, preto súd preskúmavané rozhodnutie podľa § 250q ods. 2 O.s.p. potvrdil.
Námietku navrhovateľa, že lekári pri vyšetrení počas jeho hospitalizácie na psychiatrickom oddelení Nemocnice pre obvinených a odsúdených v Trenčíne uviedli to čo chceli nie je dôvodná, pretože navrhovateľ počas hospitalizácie bol vyšetrený odbornými lekármi a ich záver je uvedený v prepúšťacej správe zo dňa 23.08.2011 a aj v správe z psychologického vyšetrenia z 23.08.2011. Okrem toho navrhovateľ nepredložil inú lekársku správu, ktorá by svedčila o inom závere než tie, ktoré sú obsahom posudkového spisu.